**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS POSĖDŽIŲ TRANSLIAVIMO LAZDIJŲ RAJONO SAVIVALDYBĖS INTERNETO SVETAINĖJE TVARKOS APRAŠO PATVIRTINIMO**

2020 m. rugsėjo 21 d. Nr. 34-526

Lazdijai

Vadovaudamasi Lietuvos Respublikos vietos savivaldos įstatymo 13 straipsnio 11 dalimi, Lazdijų rajono savivaldybės taryba nusprendžia,

Patvirtinti Lazdijų rajono savivaldybės tarybos posėdžių transliavimo Lazdijų rajono savivaldybės interneto svetainėje tvarkos aprašą (pridedama).

Savivaldybės merė Ausma Miškinienė

Žydrūnas Rutkauskas, tel. 8 612 48 430

PATVIRTINTA

Lazdijų rajono savivaldybės tarybos

2020 m. rugsėjo d.

sprendimu Nr.

**LAZDIJŲ RAJONO SAVIVALDYBĖS TARYBOS POSĖDŽIŲ TRANSLIAVIMO LAZDIJŲ RAJONO SAVIVALDYBĖS INTERNETO SVETAINĖJE TVARKOS APRAŠAS**

**I SKYRIUS**

**BENDROSIOS NUOSTATOS**

1. Lazdijų rajono savivaldybės tarybos posėdžių transliavimo Lazdijų rajono savivaldybės interneto svetainėje tvarkos aprašas (toliau – Tvarkos aprašas) nustato Lazdijų rajono savivaldybės tarybos (toliau – Savivaldybės taryba) posėdžių, išskyrus uždarus, transliavimo Lazdijų rajono savivaldybės interneto svetainėje www.lazdijai.lt tvarką: ryšių ir informacinių technologijų panaudojimą įrašant garsą ir vaizdą, jį perduodant transliuoti internete realiu laiku, įrašų archyvo sudarymą ir jų peržiūrą internete, pateikiant visuomenei informaciją, vaizdo ir garso medžiagą apie Savivaldybės tarybos posėdžius.

**II SKYRIUS**

**SAVIVALDYBĖS TARYBOS POSĖDŽIŲ TRANSLIAVIMO ORGANIZAVIMAS**

2. Už Savivaldybės tarybos posėdžių transliavimo organizavimą atsakinga Lazdijų rajono savivaldybės administracija (toliau – Administracija).

3. Administracijos direktoriaus paskirti už posėdžių transliavimą atsakingi asmenys:

3.1. parengia ir patikrina Savivaldybės tarybos posėdžiams transliuoti būtinas technines priemones:

3.1.1. posėdžių salės vaizdo kamerą (-as);

3.1.2. mikrofonus posėdžio pirmininkui, Savivaldybės tarybos nariams, pranešėjams;

3.1.3. nešiojamus posėdžių salės mikrofonus;

3.1.4. centrinį valdymo įrenginį, garso, valdymo procesorius;

3.1.5. centrinį sistemos duomenų bei vaizdo ir garso kodavimo kompiuterį;

3.1.6. projektorių;

3.1.7. garso stiprintuvą, vaizdo ir tinklo komutatorius;

3.1.8. kitą reikalingą įrangą, susijusią su posėdžių transliavimu;

3.2. organizuoja Savivaldybės tarybos posėdžių transliavimą;

3.3. organizuoja techninių ir programinių priemonių įdiegimą, tobulinimą, pagal kompetenciją atlieka vaizdo ir garso įrašų archyvo techninės ir programinės įrangos priežiūros ir tobulinimo darbus;

3.4. užtikrina Savivaldybės tarybos posėdžių vaizdo ir garso įrašų archyvo duomenų saugą;

3.5. analizuoja technologines, metodologines ir organizacines Savivaldybės tarybos posėdžių filmavimo, transliavimo bei vaizdo ir garso įrašų archyvo funkcionavimo problemas;

3.6. skelbia Savivaldybės tarybos posėdžių darbotvarkes interneto svetainėje;

3.7. teikia pasiūlymus dėl posėdžių transliavimo tobulinimo.

4. Organizacinės Savivaldybės tarybos posėdžių transliavimo priemonės:

4.1. patalpoje, kurioje vyksta Savivaldybės tarybos posėdis, ir prie įėjimo į ją turi būti užrašas, informuojantis posėdžio dalyvius apie posėdžio metu daromą vaizdo ir garso įrašą;

4.2. Savivaldybės tarybos posėdžio vaizdo ir garso įrašas daromas nuo posėdžio pradžios, posėdžio pirmininkui paskelbus posėdžio pradžią;

4.3. Savivaldybės tarybos posėdžio pertraukos metu vaizdo ir garso įrašai nedaromi;

4.4. Savivaldybės tarybos posėdžio pirmininkui paskelbus posėdžio pabaigą, užbaigiama tiesioginė vaizdo transliacija ir sustabdomas vaizdo ir garso įrašas;

4.5. Savivaldybės tarybos posėdžio archyvinė vaizdo ir garso medžiaga skelbiama Savivaldybės interneto svetainėje [www.lazdijai.lt](http://www.lazdijai.lt);

4.6. tiesiogiai transliuota vaizdo ir garso medžiaga, autentiška, papildyta duomenimis archyvavimui, saugoma posėdžių transliavimo įrašų archyve („Tarybos posėdžių transliacija“), o jos kopija (ar dalis kopijos)gali būti modifikuota (retušuota, ištrinta ar pan.) Administracijos direktoriaus nurodymu:

4.6.1. jeigu tiesioginio vaizdo ir garso transliavimo metu buvo paviešinti asmens duomenys ir tai prieštarauja Lietuvos Respublikos asmens duomenų teisinės apsaugos įstatymui ir kitiems asmens duomenų tvarkymą reglamentuojantiems teisės aktams;

4.6.2. jeigu tiesioginio vaizdo ir garso transliavimo metu posėdžio dalyvių veiksmai posėdžio metu pažeidžia viešąją tvarką, visuomenės rimtį, prieštarauja visuomenės moralei ar kelia grėsmę aplinkiniams;

4.7. kai posėdyje svarstomas su valstybės, tarnybos ar komercine paslaptimi susijęs klausimas, savivaldybės taryba gali nuspręsti jį nagrinėti uždarame posėdyje. Esant uždaram Savivaldybės tarybos posėdžiui posėdžių garso ir vaizdo įrašai nedaromi;

4.8. svarstant valstybės, tarnybos, komercinę paslaptį sudarančią, su asmens duomenimis, kurių viešinimas neatitiktų 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Reglamentas (ES) 2016/679) reikalavimų, susijusią informaciją ir (ar) teisės aktų, kuriuose yra valstybės, tarnybos, komercinę paslaptį sudarančios, su asmens duomenimis, kurių viešinimas neatitiktų Reglamento (ES) 2016/679 reikalavimų, susijusios informacijos, projektus, posėdžių garso ir vaizdo įrašai nedaromi;

4.9. Savivaldybės tarybos posėdžių archyvinė vaizdo ir garso medžiaga saugoma 10 metų Savivaldybės serveryje arba kitose laikmenose.

**III SKYRIUS**

**SAVIVALDYBĖS TARYBOS POSĖDŽIŲ VAIZDO IR GARSO ĮRAŠŲ DUOMENŲ SĄRAŠAS**

5. Savivaldybės interneto svetainėje skelbiamas Savivaldybės tarybos posėdžių vaizdo ir garso įrašų duomenų sąrašas:

5.1. vaizdo ir garso medžiagos transliavimo įrašų duomenys:

5.1.1. transliuojama vaizdo ir garso medžiaga elektroninių (skaitmeninių) duomenų pavidalu;

5.1.2. posėdžio eiga, darbotvarkė ir dalyviai;

5.1.3. svarstomų darbotvarkės klausimų, pasisakančių Savivaldybės tarybos narių sąrašas, balsavimo rezultatai;

5.1.4. svarstomas darbotvarkės klausimas, pasisakantis Savivaldybės tarybos narys ir (arba) klausimo pranešėjas;

5.1.5. transliuojamos vaizdo ir garso medžiagos pavadinimas (posėdžio data ir įrašo pradžios laikas);

5.2. archyvinės vaizdo ir garso medžiagos, parengtos transliuoti, įrašų duomenys:

5.2.1. vaizdo ir garso medžiagos pavadinimas (posėdžio data, pavadinimas ir įrašo pradžios laikas);

5.2.2. posėdžio darbotvarkės klausimas, pasisakiusiųjų šiuo klausimu sąrašas ir balsavimo rezultatai;

5.2.3. vaizdo ir garso medžiagos trukmė.

**IV SKYRIUS**

**BAIGIAMOSIOS NUOSTATOS**

6. Susiklosčius nenugalimos jėgos *(force majeure)* aplinkybėms, dėl kurių Savivaldybės tarybos posėdžių tiesioginis transliavimas tampa negalimas, sudaroma galimybė visuomenei Savivaldybės interneto svetainėje susipažinti su Tarybos posėdžio protokolu ir balsavimo rezultatais, panaudojus alternatyvius vaizdo, garso ir kitus šaltinius.

7. Šis aprašas gali būti keičiamas, papildomas ar pripažįstamas netekusiu galios savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**LAZDIJŲ RAJONO SAVIVALDYBĖS TARYBOS SPRENDIMO PROJEKTO**

„**DĖL LAZDIJŲ RAJONO SAVIVALDYBĖS TARYBOS POSĖDŽIŲ TRANSLIAVIMO LAZDIJŲ RAJONO SAVIVALDYBĖS INTERNETO SVETAINĖJE TVARKOS APRAŠO PATVIRTINIMO**“

**AIŠKINAMASIS RAŠTAS**

2020-09-14

Lazdijų rajono savivaldybės tarybos sprendimo „Dėl Lazdijų rajono savivaldybės tarybos posėdžių transliavimo Lazdijų rajono savivaldybės interneto svetainėje tvarkos aprašo patvirtinimo“ projektas parengtas vadovaujantis Lietuvos Respublikos vietos savivaldos įstatymo 13 straipsnio 11 dalimi.

Lietuvos Respublikos vietos savivaldos įstatymo 13 straipsnio 11 dalyje įtvirtinta, kad savivaldybės tarybos nustatyta tvarka jos posėdžiai transliuojami savivaldybės interneto svetainėje.

Atsižvelgiant į minėtą nuostatą, parengtas Lazdijų rajono savivaldybės tarybos posėdžių transliavimo Lazdijų rajono savivaldybės interneto svetainėje tvarkos aprašas (toliau – aprašas). Aprašas nustato Lazdijų rajono savivaldybės tarybos posėdžių, išskyrus uždarus, transliavimo Lazdijų rajono savivaldybės interneto svetainėje adresu [www.lazdijai.lt](http://www.lazdijai.lt) tvarką: ryšių ir informacinių technologijų panaudojimą įrašant garsą ir vaizdą, jį perduodant transliuoti internete realiu laiku, įrašų archyvo sudarymą ir jų peržiūrą internete, pateikiant visuomenei informaciją, vaizdo ir garso medžiagą apie Tarybos posėdžius.

Parengtas sprendimo projektas neprieštarauja galiojantiems teisės aktams.

Priėmus sprendimo projektą neigiamų pasekmių nenumatoma.

Dėl sprendimo projekto pasiūlymų ir pastabų negauta.

Sprendimo projektą parengė Informacinių technologijų skyriaus vedėjas Žydrūnas Rutkauskas.

Informacinių technologijų skyriaus vedėjas Žydrūnas Rutkauskas